**Перламутраўка Аглая** (*Argynnis aglaja*) — дзённы матылёк з сямейства німфалід.

Этымалогія лацінскай назвы
--------------------------

Аглая у грэчаскай міфалогіі — «бліскучая», адна з трох харыт або грацый, дачок Зеўса і Эўрыномы, сястра Еўфрасіны і Таліі.

Апісанне
--------

Даўжыня пярэдняга крыла 23-30 мм Размах крылаў 44-56 мм. Верхні бок крылаў самца афарбаваны ў ярка-руды колер з чорнымі плямамі. Афарбоўка самкі кантрасней, з пашыранымі чорнымі плямамі. Сустракаюцца самкі з больш цёмнай афарбоўкай — *f. suffusa* (Tutt).

У постдыскальнай вобласці на ніжнім баку задняга крыла вочкі адсутнічаюць, прыкаранёвая частка крыла з выяўленым зеленаватым адценнем. Ніжні бок крылаў з яркімі серабрыстымі плямамі.

* Перламутровка АглаяПерламутровка Аглая
* △ Перламутровка Аглая△ Перламутровка Аглая

Арэал
-----

Арэал віду ўключае Паўночна-заходнюю Афрыку, знешнетрапічную Еўразію. Перламутраўка Аглая распаўсюджаная па ўсёй тэрыторыі Усходняй Еўропы, адсутная толькі на большай частцы стэпавай зоны Украіны і ў Прыкаспійскай нізіне, а таксама на поўнач ад падзоны сярэдняй тайгі. З'яўляецца шырока распаўсюджаным відам у сярэдняй паласе Расіі, Карпатах, у гарах Крыма і Каўказа. Сустракаецца таксама ў Японіі.

Месцапражыванні
---------------

Засяляе розныя лугі, лясныя ўзлескі, паляны, абочыны лясных дарог, рэдкалессі, берагі рэк і вадаёмаў. У гарах насяляе лугі ў лясным поясе. У Гімалаях матылёк сустракаецца на вышыні каля 3 000 м.

Падвіды
-------

Ніжні бок крылаў
* *A. a. aglaja* На ўсёй тэрыторыі Усходняй Еўропы. Паўднёвая і Цэнтральная Еўропа, Каўказ, Алтай, Саяны, Заходняя і Паўднёвая Сібір
* *A. a. borealis* (Strand , 1901) Еўропа, Сібір, Далёкі Усход Расіі, Камчатка
* *A. a. lyauteyi* (Oberthür , 1920) Марока (Сярэдні Атлас)
* *A. a. excelsior* (Rothschild , 1933) Марока
* *A. a. ottomana* (Röber , 1896) Арменія, Талыш
* *A. a. gigasvitatha* (Verity , 1935) Цянь-Шань, Дарваз, Алай, Паўднёвы Алтай
* *A. a. vitatha* (FMoore , 1874) Памір
* *A. a. clavimacula* (Matsumura , 1929) Поўдзень Усурыйскага краю
* *A. a. kenteana* (Stichel , 1901) Забайкалле, Поўнач Усурыйскага краю, Амур
* *A. a. tonnai* (Matsumura, 1928) Сахалін
* *A. a. bessa* (Fruhstorfer , 1907)

Біялогія
--------

Развіваецца ў адным пакаленні. Лёт матылькоў з сярэдзіны чэрвеня (часам з канца мая) па сярэдзіну жніўня. Вид з'яўляецца схільным да міграцый. Матылькі харчуюцца нектарам астравых і бабовых. Матылі лётаюць на брыючым палёце.

Размнажэнне
-----------

Яйкі адкладаюцца самкай паштучна або на на лісце і сцябле кармавой расліны вусеняў — фіялкі, альбо на суседнія да да іх расліны. Яны прымацоўваюцца нетрывала і могуць лёгка стрэсвацца на глебу. Яйкі адкладаюцца самкай паасобку. За дзень адкладаецца да 100 яек. Яйка жаўтлявага колеру, канічнай формы, рабрыстыя, дыяметрам каля 1 мм. З часам іх колер змяняецца на чырвоны, а потым, перад выхадам гусеніц, колер яек становіцца шэрым. Вусені вылупляюцца ў канцы лета або восенню, праз 2-3 тыдні пасля адкладвання яек. Яны практычна не харчуюцца і зімуюць у першым узросце. Часам зімуюць спелыя яйкі. Даўжыня вусеня апошняга ўзросту да 40-44 мм. Вусені  чорнага колеру, з шэрагам чырвоных плям па баках брушных сегментаў. Днём яны хаваюцца, а харчуюцца ноччу. Акукляюцца ў лёгкім кокане паміж сцебламі раслін, паблізу паверхні глебы, прымацоўваючыся крэмастарам да вертыкальнай паверхні.
Стадыя кукалкі доўжыцца каля 2 тыдняў.

### Кармавыя расліны вусеняў

Фіялкі (Viola sp.), фіялка сабачая, фіялка апушаная, фіялка балотная, Viola riviniana, браткі, фіялка высокая. У якасці кармавых раслін прыводзяцца таксама *Polygonum bistorta* і гарошак (*Vicia*).

Зноскі
------

1. ↑   «Дневные бабочки Восточной Европы». CD определитель, база данных и пакет программ «Lysandra». И. Г. Плющ, Д. В. Моргун, К. Е. Довгайло, Н. И. Рубин, И. А. Солодовников. Минск, 2005
2. ↑  Львовский А. Л. Моргун Д. В. Определители по флоре и фауне России. Выпуск 8 // Булавоусые чешуекрылые Восточной Европы. — М.: Товарищество научных изданий КМК, 2007. — 443 с. — 2000 экз.

Спасылкі
--------

* Argynnis aglaja (Linnaeus, 1758) — Перламутровка аглая.

|  |  |
| --- | --- |
| ⚙️   Слоўнікі і энцыклапедыі | Вялікая нарвежская |
| Таксанамія | GBIF · iNaturalist |
| Нарматыўны кантроль | Microsoft: 2778159519 |